PATVIRTINTA

Kauno miesto savivaldybės

administracijos direktoriaus

2017 m. sausio 2 d.

įsakymu Nr. A-1

**VIEŠŲJŲ PASLAUGŲ TEIKIMO PROJEKTŲ PARAIŠKŲ VERTINIMO EKSPERTŲ ATRANKOS APRAŠAS**

**I SKYRIUS**

**BENDROSIOS NUOSTATOS**

1. Viešųjų paslaugų teikimo projektų paraiškų vertinimo ekspertų atrankos aprašas (toliau – Aprašas) nustato ekspertų, atliekančių viešųjų paslaugų teikimo projektų (toliau – projektai), atitinkančių Kauno miesto savivaldybės (toliau – Savivaldybė) tarybos patvirtintas Savivaldybės lėšomis finansuojamų viešųjų paslaugų sritis ir prioritetus, paraiškų (toliau – paraiškos), ekspertinį vertinimą, atrankos, skyrimo, jų darbo organizavimo ir ekspertinio vertinimo atlikimo tvarką.
2. Ekspertinį vertinimą sudaro paraiškų, kartu su paraiškomis pateiktų dokumentų, projektų naudos ir kokybės vertinimas bei vertinimo išvadų teikimas.
3. Ekspertų atliktas ekspertinis vertinimas yra rekomendacinio pobūdžio.

**II SKYRIUS**

**REIKALAVIMAI EKPERTAMS**

1. Ekspertas turi atitikti šiuos reikalavimus:
   1. turėti aukštąjį universitetinį ar jam prilygintą išsilavinimą;
   2. turėti patirties Europos Sąjungos, tarptautinių institucijų, valstybės arba savivaldybės lėšomis finansuojamų projektų rengimo, vertinimo, įgyvendinimo srityse;
   3. turėti žinių apie viešojo administravimo subjektų veiklos principus;
   4. būti nepriekaištingos reputacijos. Asmuo nelaikomas nepriekaištingos reputacijos, jeigu jis per praėjusius 5 metus buvo pripažintas kaltu dėl nusikalstamos veikos padarymo, jeigu jo teistumas neišnykęs arba nepanaikintas.
2. Ekspertais negali būti Savivaldybės tarybos nariai, Savivaldybės tarybos ir mero sekretoriato darbuotojai ir Savivaldybės administracijos darbuotojai.

**III SKYRIUS**

**EKSPERTŲ ATRANKA**

1. Asmenų, norinčių atlikti paraiškų ekspertinį vertinimą, atranką vykdo Savivaldybės administracijos Plėtros programų ir investicijų skyrius (toliau – Skyrius). Informacija apie atranką skelbiama Savivaldybės interneto svetainėje adresu [www.kaunas.lt](http://www.kaunas.lt).
2. Asmenys, norintys atlikti paraiškų ekspertinį vertinimą, skelbime nustatytu terminu ir tvarka Savivaldybės administracijai elektroniniu būdu turi pateikti:
   1. užpildytą elektroninę anketą, skelbiamą adresu www.kaunas.lt;
   2. laisvos formos gyvenimo aprašymą;
   3. dokumentus, patvirtinančius asmens atitiktį Aprašo 4 punkte nurodytiems reikalavimams.
3. Skyrius, vertindamas pateiktus dokumentus, turi teisę kreiptis į asmenį, prašydamas patikslinti jo pateiktus dokumentus ar juose nurodytus duomenis.
4. Asmens atitiktį šiame Apraše nustatytiems reikalavimams Skyrius įvertina ne vėliau kaip per 30 dienų nuo Aprašo 7 punkte nurodytų dokumentų pateikimo Savivaldybės administracijai dienos.
5. Skyrius, nustatęs, jog asmens pateikti duomenys atitinka Aprašo reikalavimus, įtraukia šį asmenį į Skyriaus sudarytą ekspertų duomenų bazę (toliau – ekspertų duomenų bazė) ir apie tai asmeniui praneša elektroniniu paštu.

**IV SKYRIUS**

**EKSPERTŲ SKYRIMAS IR DARBO ORGANIZAVIMAS**

1. Ekspertų duomenų bazėje esantys asmenys yra laikomi ekspertais, galinčiais atlikti paraiškų ekspertinį vertinimą.
2. Ekspertai, atsižvelgiant į jų patirtį atitinkamoje viešųjų paslaugų srityje, atrenkami, skiriami ir keičiami Savivaldybės administracijos direktoriaus įsakymu.
3. Vienai paraiškai vertinti skiriami du ekspertai, išskyrus Viešųjų paslaugų teikimo projektų paraiškų atrankos ir finansavimo tvarkos apraše, patvirtintame Kauno miesto savivaldybės tarybos 2016 m. lapkričio 8 d. sprendimu Nr. T-543 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“ (toliau – Viešųjų paslaugų teikimo projektų paraiškų atrankos ir finansavimo tvarkos aprašas), nustatytus atvejus, kai paraiškai vertinti reikalingas trečias ekspertas.
4. Paskirti ekspertai gali atlikti paraiškos ekspertinį vertinimą tik prieš tai pasirašę šiuos dokumentus:
   1. savanoriško ekspertinio vertinimo sutartį (1 priedas);
   2. konfidencialumo pasižadėjimą dėl ekspertiniam vertinimui pateiktos informacijos konfidencialumo užtikrinimo, šios informacijos viešo neskelbimo ir neplatinimo, išskyrus įstatymų ir kitų teisės aktų nustatytus atvejus (2 priedas);
   3. nešališkumo deklaraciją dėl objektyvių sprendimų priėmimo, viešųjų ir privačių interesų konflikto vengimo (3 priedas).
5. Jei ekspertų duomenų bazėje nėra atitinkamos srities eksperto, galinčio įvertinti paraišką, Skyrius gali kreiptis į mokslo ir studijų institucijas, kitas įmones, įstaigas ar organizacijas su prašymu pasiūlyti tam tikros srities ekspertą arba gali kreiptis į duomenų bazėje esančius kitų sričių ekspertus su prašymu įvertinti paraišką.
6. Prireikus Skyrius gali organizuoti ekspertų posėdį. Skyrius paskiria posėdžio laiką ir vietą, sudaro posėdžio darbotvarkę ir ne vėliau kaip prieš tris darbo dienas iki posėdžio apie tai el. paštu informuoja ekspertus.
7. Skyriaus darbuotojai pateikia ekspertams reikiamus dokumentus, protokoluoja posėdžius ir atlieka kitą ekspertų veiklai užtikrinti reikalingą organizacinį darbą.

**V SKYRIUS**

**EKSPERTINIS VERTINIMAS**

1. Ekspertai savo veikloje vadovaujasi Viešųjų paslaugų teikimo projektų paraiškų atrankos ir finansavimo tvarkos aprašu, kitais teisės aktais ir Aprašu.
2. Paraiškas ekspertams vertinti perduoda Skyrius. Su ekspertais bendraujama ir dokumentai vertinimui atlikti jiems perduodami elektroniniu paštu ar kitomis elektroninėmis priemonėmis.
3. Ekspertas per Skyriaus nustatytą laiką (ne trumpesnį kaip 3 darbo dienos) privalo užpildyti ir atsiųsti Savivaldybės administracijos direktoriaus nustatytos formos projekto naudos ir kokybės vertinimo lapą, kuriame turi būti išsamiai atsakyta į klausimus, pateikti komentarai, išvados ir rekomendacijos.
4. Ekspertas privalo atsisakyti vertinti paraišką, jeigu įžvelgia galimą viešųjų ir privačių interesų konfliktą.
5. Jei ekspertas dėl tam tikrų priežasčių negali atlikti ekspertinio vertinimo, jis privalo ne vėliau kaip per 3 darbo dienas nuo paraiškos gavimo dienos pranešti apie tai Skyriui.
6. Ekspertinis vertinimas yra anoniminis. Savivaldybės administracija ir ekspertas privalo užtikrinti ekspertinio vertinimo turinio ir informacijos apie ekspertus slaptumą, jei kituose teisės aktuose nenustatyta kitaip.
7. Ekspertinio vertinimo rezultatai apibendrinami Skyriaus parengtoje paraiškų naudos ir kokybės vertinimo ataskaitoje.
8. Su ekspertinio vertinimo rezultatais bei dokumentais gali susipažinti tik Skyrius, Savivaldybės administracijos direktoriaus sudaryta projektų vertinimo grupė, Savivaldybės tarybos sudaryta Viešųjų paslaugų teikimo projektų paraiškų atrankos ir finansavimo komisija, Savivaldybės administracijos direktorius bei kiti už viešųjų paslaugų teikimo projektų administravimą atsakingi Savivaldybės administracijos darbuotojai. Paraiškų rengėjų prašymu paraiškų vertinimo rezultatai bei išvados jiems gali būti pateikiami, nenurodant ekspertų pavardžių ar kitos ekspertų tapatybę galinčios atskleisti informacijos.

**VI SKYRIUS**

**BAIGIAMOSIOS NUOSTATOS**

1. Ekspertas iš duomenų bazės pašalinamas, jeigu:
   1. pateikia rašytinį prašymą;
   2. praranda nepriekaištingą reputaciją;
   3. pažeidžia konfidencialumo, nešališkumo, anonimiškumo principus (išskyrus įstatymuose ar kituose teisės aktuose nustatytus atvejus).
2. Ekspertui apie jo pašalinimą iš ekspertų duomenų bazės pranešama elektroniniu paštu.
3. Ekspertai paraiškų vertinimą atlieka visuomeniniais pagrindais.
4. Už Apraše nustatytų reikalavimų pažeidimą ekspertai atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viešųjų paslaugų teikimo projektų

paraiškų vertinimo ekspertų atrankos aprašo

1 priedas

(**Savanoriško ekspertinio vertinimo sutarties forma)**

**SAVANORIŠKO EKSPERTINIO VERTINIMO SUTARTIS**

## 20\_\_\_\_\_ m. \_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_\_

Kaunas

Kauno miesto savivaldybės administracija (toliau – Savivaldybės administracija),atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-ios) pagal

(atstovaujančio asmens pareigos, vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ir ekspertinį vertinimą atliekantis (atstovavimo pagrindas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – ekspertas), sudarė šią sutartį.

(asmens vardas, pavardė)

**I SKYRIUS**

**SUTARTIES OBJEKTAS**

1. Eksperto ir Savivaldybės administracijos bendradarbiavimas, susijęs su viešųjų paslaugų teikimo projektų paraiškų (toliau – paraiškos) savanoriško ekspertinio vertinimo veikla.

**II SKYRIUS**

**ŠALIŲ ĮSIPAREIGOJIMAI**

1. Savivaldybės administracija įsipareigoja:
   1. sudaryti sąlygas ekspertui atlikti paraiškų ekspertinį vertinimą, perduoti jam vertinti paraiškas ir kitus su vertinimu susijusius dokumentus;
   2. supažindinti ekspertą su Viešųjų paslaugų teikimo projektų paraiškų atrankos ir finansavimo tvarkos aprašu, patvirtintu Kauno miesto savivaldybės tarybos 2016 m. lapkričio 8 d. sprendimu Nr. T-543 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“ (toliau – aprašas), ir kitais teisės aktais, kurie reikalingi siekiant tinkamai atlikti savanorišką ekspertinį vertinimą;
   3. suteikti paraiškų savanoriškam ekspertiniam vertinimui atlikti reikalingą informaciją ir konsultacinę pagalbą;
   4. eksperto prašymu išduoti pažymą, patvirtinančią, kad jis atlieka paraiškų savanorišką ekspertinį vertinimą Savivaldybės administracijoje.
2. Ekspertas įsipareigoja:
   1. atlikti pateiktų paraiškų ekspertinį vertinimą, t. y. per Savivaldybės administracijos nustatytą laiką užpildyti nustatytos formos projekto naudos ir kokybės vertinimo lapą: išsamiai atsakyti į nurodytus klausimus, pateikti komentarus, išvadas ir rekomendacijas;
   2. laikytis konfidencialumo, nešališkumo, nepriekaištingos reputacijos, anonimiškumo principų;
   3. vykdyti Savivaldybės administracijos prašymus, pavedimus ir nurodymus, susijusius su ekspertinio vertinimo atlikimu;
   4. skyriaus prašymu atvykti į ekspertų posėdį ir pateikti reikiamus paaiškinimus dėl atlikto vertinimo;
   5. laiku pateikti Savivaldybės administracijai išvadas ir rekomendacijas dėl vertinamų paraiškų;
   6. gauti iš Savivaldybės administracijos padalinių visą informaciją, susijusią su ekspertinio vertinimo atlikimu;
   7. deklaruoti savo interesus, susijusius su vertinti pateikta paraiška, ir nusišalinti nuo paraiškos vertinimo, jei jis yra šioje paraiškoje nurodyto projekto vadovas, paraišką pateikusios organizacijos vadovas, darbuotojas ar yra giminystės ryšiais susijęs su šias pareigas einančiais asmenimis;
   8. neatskleisti jokios su paraiškų vertinimu susijusios informacijos, išskyrus įstatymų ir kitų teisės aktų nustatytus atvejus.

**III SKYRIUS**

**ŠALIŲ ATSAKOMYBĖ**

1. Šalis neatsako už sutartyje nustatytų įsipareigojimų nevykdymą arba netinkamą įvykdymą, jeigu tai įvyko dėl kitos šalies kaltės.

**IV SKYRIUS**

**SUTARTIES GALIOJIMAS IR NUTRAUKIMAS**

1. Ši sutartis įsigalioja nuo jos pasirašymo dienos ir galioja iki 2017 m. gruodžio 31 d. Sutartis gali būti nutraukta rašytiniu šalių susitarimu.

**V SKYRIUS**

**KITOS SĄLYGOS**

1. Vykdydamos šią sutartį šalys vadovaujasi Lietuvos Respublikos teisės aktais.
2. Šalių ginčai dėl sutarties nevykdymo ar dėl netinkamo jos vykdymo sprendžiami derybų būdu, nepavykus susitarti – Lietuvos Respublikos teisės aktų nustatyta tvarka.
3. Sutartis sudaryta dviem egzemplioriais, turinčiais tokią pat teisinę galią, po vieną kiekvienai šaliai.

**VI SKYRIUS**

**SUTARTIES ŠALYS IR REKVIZITAI**

|  |  |
| --- | --- |
| **Savivaldybės administracija**  Kauno miesto savivaldybės administracija  Kodas 188764867  Laisvės al. 96, 44251 Kaunas  Tel. (8 37) 42 29 14  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos)*  A.V.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(vardas ir pavardė)* | **Ekspertas**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(deklaruotos gyvenamosios vietos adresas)*  El. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Mob. tel. +370 \_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(vardas ir pavardė)* |

Viešųjų paslaugų teikimo projektų

paraiškų vertinimo ekspertų atrankos aprašo

2 priedas

(Konfidencialumo pasižadėjimo forma)

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## (asmens vardas ir pavardė)

KONFIDENCIALUMO PASIŽADĖJIMAS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Kaunas

Būdamas (-a) Kauno miesto savivaldybės tarybos patvirtintos viešųjų paslaugų srities projektų paraiškų (toliau – paraiškos) vertinimo ekspertu:

1. Pasižadu:

1.1. neteikti tretiesiems asmenims, saugoti ir tik įstatymų ir kitų teisės aktų nustatytais tikslais ir tvarka naudoti visą su paraiškų vertinimu susijusią informaciją (paraiškose pateikta informacija, mano ir kitų ekspertų tapatybės, vertinimo rezultatai ir pan.), kuri man taps žinoma, dirbant ekspertu;

1.2. man pateiktas paraiškas ir kitus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

2. Man žinoma, kad su ekspertų veikla susijusią informaciją galėsiu teikti tik įpareigotas Kauno miesto savivaldybės administracijos direktoriaus ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė paraiškos teikėjas ir jos atskleidimas nėra privalomas pagal Lietuvos Respublikos teisės aktus;

3.2. informacija, kurios atskleidimas prieštarauja įstatymams, daro nuostolių teisėtiems asmenų komerciniams interesams arba trukdo užtikrinti sąžiningą konkurenciją.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas, pavardė)*

Viešųjų paslaugų teikimo projektų

paraiškų vertinimo ekspertų atrankos aprašo

3 priedas

(Nešališkumo deklaracijos forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(asmens vardas ir pavardė)*

NEŠALIŠKUMO DEKLARACIJA

\_\_\_\_\_\_\_\_\_\_\_\_\_\_\_\_\_\_\_\_\_\_

*(data)*

Kaunas

Būdamas (-a) Kauno miesto savivaldybės tarybos patvirtintos viešųjų paslaugų teikimo srities projektų paraiškų (toliau – paraiškos) vertinimo ekspertu, pasižadu:

1. Objektyviai, dalykiškai, be išankstinio nusistatymo, vadovaudamasis visų pareiškėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti eksperto pareigas.

2. Nusišalinti ir nedalyvauti paraiškų vertinimo procedūrose, kai:

2.1. aš pats esu pateikęs ar asmenys, susiję su manimi santuokos, artimos giminystės ar svainystės ryšiais, yra pateikę paraišką arba aš esu (jie yra) paraišką pateikusio ir (ar) projektą įgyvendinančio juridinio asmens steigėjas (steigėjai), dalininkas (dalininkai), akcininkas (akcininkai), dalyvis (dalyviai), valdymo organo narys (nariai), darbuotojas (darbuotojai) ar susijęs (susiję) su šiuo juridiniu asmeniu kitais civiliniais santykiais (teikiu (teikia) paslaugas ir pan.);

2.2. aš pats esu potencialus pajamų ar kitokios turtinės ar neturtinės naudos gavėjas pagal pateiktą paraišką ar tokie gavėjai yra asmenys, susiję su manimi santuokos, artimos giminystės ar svainystės ryšiais;

2.3. aš pats esu priešiškas ar asmenys, susiję su manimi santuokos, artimos giminystės ar svainystės ryšiais, yra priešiški (vyksta ginčas ir pan.) paraišką pateikusio ar paraiškoje nurodyto fizinio ar juridinio asmens atžvilgiu;

2.4. aš turiu finansinių ar moralinių įsipareigojimų (skolų) paraišką pateikusiam ar paraiškoje nurodytam fiziniam ar juridiniam asmeniui;

2.5. yra kitų, galinčių sukelti viešųjų ir privačių interesų konfliktą, aplinkybių, dėl kurių negaliu laikytis 1 punkte nustatytų principų.

3. Apie nusišalinimą raštu pranešti Kauno miesto savivaldybės administracijos direktoriui.

Man išaiškinta, kad asmenys, susiję su manimi santuokos, artimos giminystės ar svainystės ryšiais, yra šie: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas, pavardė)*